
Saskaņā ar  regulu [1] ANM plāna pasākuma īstenošanā ir jāņem vērā un jāveicina dzimumu līdztiesība, vienlīdzīgas iespējas visiem un minēto mērķu integrēšana pasākumu ieviešanā. Aicinām sniegt informāciju, kā   2.3.2.2.i investīcija veicinās dzimumu līdztiesību un vienlīdzīgas iespējas visiem un nodrošinās šo principu integrāciju, saskaņā ar Eiropas sociālo tiesību pīlāra 2. un 3. principu, kā arī ANO Ilgtspējīgas attīstības mērķu 5. mērķi un nacionālo dzimumu līdztiesības plānu [2].

Lai veicinātu dzimumu līdztiesību un vienlīdzīgas iespējas visiem, lūdzam rast iespēju papildināt informatīvo ziņojumu ar informāciju:
1) par valsts pārvaldē nodarbinātajiem dalījumā pēc dzimuma. Statistika ir pieejama Valsts kancelejā, pēdējie publicētie dati par amatiem un nodarbinātajiem uz 30.06.2022 CSV, taču dati par dalījumu pēc dzimuma būtu pieprasāmi papildus
(https://data.gov.lv/dati/dataset/valsts-parvaldes-iestazu-amatu-un-nodarbinato-statistika/resource/d5cadfd4-64e3-469c-a23b-3a2d4f9e9b63 );
2)  par to, kā kompetenču attīstīšanas programmu, mācību moduļu, mācību programmu, metodiku, rokasgrāmatu un materiālu izstrādē un pilnveidošanā tiks nodrošināta minēto preču piekļūstamība, paredzot, ka to saturs  ir piekļūstams cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus, t.i., produkta programmatūrai ir jābūt savietojamai ar ES atzītām individuālām IT palīgierīcem cilvēkiem ar funkcionāliem traucējumiem (piemēram, Braila printeris, screenreader u.c.);
3) par to, ka mācību, semināru, konferenču un citu publicitātes pasākumu īstenošanā sabiedrības informēšanai tiks nodrošināti cilvēkiem ar dažāda veida funkcionāliem traucējumiem piekļūstami formāti (piem., tulkošana zīmju valodā, subtitrēšana, reāllaika transkripcija, raidījumu un pasākumu ierakstīšana);
4) attiecībā uz projekta vadības un īstenošanas personālu tiks ievēroti šādi principi:
- sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos;
- projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē  pēc rases, etniskās izcelsmes, dzimuma, vecuma, invaliditātes, reliģiskās, pārliecības,  seksuālās orientācijas vai citiem apstākļiem;
- projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuviniekus.

Aicinām izmantot Labklājības ministrijas sagatavotās Vadlīnijas horizontālā principa atspoguļošanai Atveseļošanas un noturības mehānisma plānā (2021-2027Vadlīnijas horizontālā principa atspoguļošanai Atveseļošanas un noturības mehānisma plānā (2021-2027) (šeit:https://www.lm.gov.lv/lv/media/19067/download ).

[1] EIROPAS PARLAMENTA UN PADOMES REGULA (ES) 2021/241, (2021. gada 12. februāris), ar ko izveido Atveseļošanas un noturības mehānismu (https://eur-lex.europa.eu/legal-content/LV/TXT/HTML/?uri=CELEX:32021R0241&from=EN)
[2] Plāns sieviešu un vīriešu vienlīdzīgu tiesību un iespēju veicināšanai 2021.-2023. gadam (https://likumi.lv/ta/id/325509-par-planu-sieviesu-un-viriesu-vienlidzigu-tiesibu-un-iespeju-veicinasanai-20212023-gadam)

